पुत्र मोह के कारण धृतराष्ट्र ने नहीं की थी धर्म की रक्षा : सत्यात्मानंद
भास्कर न्यूज | अम्बाला सिटी।
शनिवारकाेमनमोहन नगर स्थित परम सत्य धाम में श्री बांके बिहारी प्रकाशोत्सव पर फूलों का बंगला श्रीमद्भागवत सप्ताह अमर कथा के तीसरे दिन महामंडलेश्वर आचार्य 108 स्वामी सत्यात्मानंद महाराज ने श्रद्धालुओं को संबोधित किया।
उन्होंने महाभारत की कथा करते हुए द्रोपदी का उदाहरण दिया। उन्होंने कहा कि भारत की एक स्त्री का चीर हरण होता रहा, धृतराष्ट्र जैसा राजा सत्तासीन होकर पुत्र मोह के कारण धर्म की रक्षा नहीं कर पाया। उन्होंने कहा कि राजा नेत्र विहीन हो, लेकिन अंदर से सत्य, न्याय की आंख खुली हो तो भी नेत्र विहीन नहीं है। धृतराष्ट्र तो अंदर और बाहर दोनों आंखों से अंधा है। जब राजा की दोनों आंखें बंद पड़ी हो। धर्म राज युधिष्ठिर भी मौन रहे। पितामह की वाणी नेत्र दोनों बंद हो जाएं तो भगवान का अवतरण संभव हैं। महामंडलेश्वर आचार्य 108 स्वामी सत्यात्मानंद महाराज ने कहा कि भगवान कृष्ण समझाकर थक गए कौरवों को समझ नहीं आया, ऐसी दशा में कृष्ण ने दिशा बदली और कुरुक्षेत्र में पापियों का विनाश करवाया। इस अवसर पर जेठानंद, अशोक ने आरती की।
hin_Deva mai_Deva awa_Deva hin_Deva